b'\n_START_ARTICLE_\nAtum\n_START_SECTION_\nEvfemisti\xc4\x8dna in neposredna razlaga mita Eneade\n_START_PARAGRAPH_\nMilej\xc5\xa1a razlaga mita o nastanku Deveterice pravi, da naj bi Atum pri\xc5\xa1el na praotok in tam izpljunil boga zraka \xc5\xa0uja in boginjo vlage Tefnut, nakar se je trojica zdru\xc5\xbeila med seboj in rodili so boga zemlje Geba in boginjo neba Nut. Iz zveze teh dveh bogovov so se rodila nekozmi\xc4\x8dna bo\xc5\xbeanstva Oziris, Izida, Set in Neftis. _NEWLINE_Zgodnji mit, ki je veliko bolj neposreden in temelji na hermafroditni naravi boga Atuma razlaga, da se je Atum ustvaril sam in se dvignil na nasip ve\xc4\x8dnosti (benben), ki je nastal iz prvobitnih voda (Nu). Tam je nato ustvaril svet tj. mesto Annu (staroegip\xc4\x8dansko ime za Heliopolis). Atum je boga zraka \xc5\xa0uja in boginjo vlage Tefnut ustvaril tako, da si je lastno seme izbrizgal v usta ter se tako samooplodil. Na podlagi indicev, da gre za oralno samozadovoljevanje, je v mnogih virih navedena reinterpretirana razlaga mita. _NEWLINE_Kasneje se je raz\xc5\xa1irjalo verovanje, da je Atum ob\xc4\x8deval s svojo senco, ki se imenuje Iusaaset (tudi Juesaes, Ausaas, Iusas, Jusas in gr\xc5\xa1ko Saosis) kar pomeni Vsemogo\xc4\x8dni, ki pride predte in jo mnogi razumejo kot mati vseh bogov.\n_START_SECTION_\nIme\n_START_PARAGRAPH_\nMenijo, da Ime Atum izhaja iz besede tem, kar pomeni, da izpopolniti ali kon\xc4\x8dati. Razlagajo tudi tako, da je dopolnil in tudi kon\xc4\x8dal stvarjenje sveta, in se vrnil v vodnati kaos na koncu ustvarjalnega cikla. Kot ustvarjalec je bil videti kot temelj sveta, pri \xc4\x8demer so bo\xc5\xbeanstva in vse stvari nastala iz njegovega telesa, ali pa so njegov ka.\n_START_SECTION_\nIzvor\n_START_PARAGRAPH_\nAtum je eden izmed najpomembnej\xc5\xa1ih in najpogosteje omenjenih bo\xc5\xbeanstev iz pradavnine, kar dokazuje s svojo pomembnostjo v Piramidnih besedilih, kjer je upodobljen tako kot ustanovitelj kot tudi o\xc4\x8de kralja.\n_START_SECTION_\nVidez\n_START_PARAGRAPH_\nAtum je bil vedno upodobljen kot mo\xc5\xa1ki, ki nosi dvojno krono Zgornjega in Spodnjega Egipta v roki pa dr\xc5\xbei klju\xc4\x8d \xc5\xbeivljenja. V\xc4\x8dasih je prikazan tudi kot ka\xc4\x8da, v obliki ko se vrne ob koncu ustvarjalnega cikla, pa tudi ob\xc4\x8dasno kot mungo, lev, bik, ku\xc5\xa1\xc4\x8dar ali opica.'